ઉત્તર પ્રદેશમાં આ લખાઈ રહ્યું છે ત્યારે ભાજપ ૩૦૫ બેઠક પર આગળ છે, તેને ત્રણ ચતુર્થાંશ બહુમતીથી (૩૦૨) વધુ બહુમતી મળી ચૂકી છે. સપા-કોંગ્રેસ ગઠબંધન ૬૮, બસપા ૧૯ બેઠક પર આગળ છે. અન્ય પક્ષો- ઉમેદવાર ૧૧ બેઠક પર આગળ છે. મતગણતરીના પ્રવાહ પરથી ભાજપે ૧૯૯૧ની વિધાનસભાની ચૂંટણીનાે રેકોર્ડ પણ તોડી નાંખ્યો છે. એ વખતે ભાજપને ૨૨૧ બેઠક મળી હતી. ભાજપ યુપીમાં ૧૯૮૫થી ચૂંટણી લડી રહ્યો છે, પ્રથમ ચૂંટણીમાં ભાજપને યુપીમાં ૧૬ બેઠક મળી હતી. જ્યારે ૨૦૧૪ની લોકસભાની ચૂંટણીમાં ભાજપ-૩૨૮ વિધાનસભા બેઠક પર આગળ હતો.